Xabier Azkargorta

Francisco Xabier Azkargorta Uriarte, (Azpeitia, Gipuzkoa, 1953ko irailaren 26a) futbolari ohia, futbol entrenatzailea eta futbol esataria da.

Bizitza 
Gaztetan, Real Sociedad eta Bilboko Athleticeko jokalaria izan zen. Lesio larri baten ondorioz futbol profesionala utzi eta medikuntza ikasi zuen Bilbon eta Bartzelonan.

Azpeitiko ikastolan Soin Hezkuntza irakasle jardun ondoren, futboleko entrenatzaile titulua atera zuen, eta Espainiako lehen mailan Espanyol, Valladolid, Sevilla eta Tenerife taldeak entrenatu ondoren, Boliviara joan zen selekzionatzaile. Boliviako talde nazionala Estatu Batuetako Mundialerako (1994) sailkatu zuen, besteak beste Brasil eta Uruguai mendean hartu eta gero. Txilen eta Japonian ere aritu da entrenatzaile lanetan. Izan ere, Japoniako Yokohama Marinos taldeaz arduratu zen 1998. urtean entrenatzeari utzi zion arte.

Ordutik hona, telebista, irrati eta prentsa idatzian ari da kolaboratzaile lanetan, eta 2000. urtean Futbolsofia liburua argitaratu zuen, euskaraz. Euskaraz ez ezik, ederki egiten du gaztelaniaz, ingelesez, txineraz eta japonieraz ere, eta ulertzen ditu italiera eta portugesa. Gaur egun ETB eta Canal + telebista kateentzat egiten du lan, futboleko esatari.

Palmaresa, entrenatzaile gisa 
 J. League (1997-98)

Entrenatzailea 
 1978-1980: Lagun Onak
 1980-1982: C.D. Aurrera Ondarroa
 1982-1983: Gimnàstic de Tarragona
 1983-1986: RCD Espanyol
 1986-1987: Real Valladolid
 1987-1988: Sevilla FC
 1989-1991: CD Tenerife
 1993-1994: Bolivia
 1995-1996: Txile
 1997-1998: Yokohama F. Marinos
 2005: Chivas
 2012-2014: Bolivia
 2014-: Club Bolívar

Erreferentziak

Kanpo estekak 
  Elkarrizketa Xabier Azkargortari Argian.
 

Gipuzkoako gizon futbolariak
Azpeitiarrak
Athleticeko futbolariak 1970eko hamarkadan
Euskal Herriko futbol entrenatzaileak
Bilbao Athleticeko futbolariak